ITHOMO RĨA 6
Kũrĩ na Kĩĩrĩgĩrĩro Kĩrĩkũ Harĩ Arĩa Makuĩte?
1. Ũhoro ũrĩa mwega wĩgiĩ akuũ nĩ ũrĩkũ?
Jesu agĩkinya Bethania hakuhĩ na Jerusalemu, mũratawe Lazaro aaninĩte matukũ mana kuuma akua. Jesu agĩthiĩ harĩa mbĩrĩra yarĩ marĩ na Maritha na Mariamu, aarĩ a nyina na Lazaro. Thutha wa kahinda kanini, hakĩgĩa mũrũrũngano wa andũ. Ũgwĩciria Maritha na Mariamu maakenire atĩa rĩrĩa Jesu aariũkirie Lazaro?—Thoma Johana 11:21-24, 38-44.
Maritha nĩ aamenyete ũhoro ũrĩa mwega wĩgiĩ akuũ. Nĩ aamenyete atĩ Jehova nĩ akaariũkia arĩa akuũ matũũre thĩinĩ wa thĩ rĩngĩ.—Thoma Ayubu 14:14, 15.
2. Hihi akuũ matariĩ atĩa?
Andũ moombirũo kuumana na rũkũngũ. (Kĩambĩrĩria 2:7; 3:19) Andũ ti ciũmbe cia roho ciĩhumbĩte mĩĩrĩ ya nyama. Tũrĩ ciũmbe cia kĩĩmwĩrĩ, kwoguo gũtirĩ kĩndũ thĩinĩ witũ gĩthiaga na mbere gũtũũra twakua. Rĩrĩa twakua, tombo witũ nĩ ũkuaga, na mathugunda maitũ magathira. Nĩ ũndũ ũcio gũtirĩ ũndũ Lazaro oigire wĩgiĩ maũndũ eeyoneire hĩndĩ ĩyo aakuĩte, tondũ akuũ gũtirĩ ũndũ moĩ..—Thoma Thaburi 146:4; Kohelethu 9:5, 6, 10.
Hihi Ngai nĩ aherithagia andũ na mwaki thutha wa gũkua? Tondũ Bibilia yonanagia atĩ arĩa akuũ matirĩ ũndũ moĩ-rĩ, icua rĩa mwaki nĩ ũrutani wa maheeni na nĩ ũcambithagia Ngai. Rĩciria rĩa kũherithia andũ na mwaki nĩ arĩthũire mũno.—Thoma Jeremia 7:31.
3. Hihi no twaranĩrie na arĩa makuĩte?
Arĩa makuĩte matingĩhota kwaria kana kũigua. (Thaburi 115:17) Ĩndĩ araika amwe nĩ oru, na no maarĩrie andũ metuĩte arĩa maakuire. (Judasi 6) Jehova nĩ akananĩtie kũgeria kwaranĩria na arĩa makuĩte.—Thoma Isaia 8:19.
4. Nĩa magaacokio muoyo?
Andũ milioni nyingĩ arĩa makuĩte nĩ magaacokio muoyo thĩinĩ wa thĩ. O na amwe arĩa meekaga maũndũ moru nĩ ũndũ wa kwaga kũmenya Jehova nĩ makaariũkio.—Thoma Atũmwo 24:15.
Arĩa makaariũkio nĩ makaagĩa na mweke wa kwĩruta ũhoro wa ma ũkoniĩ Ngai na kuonania wĩtĩkio wao harĩ Jesu na njĩra ya kũmwathĩkĩra. (Kũguũrĩrio 20:11-13) Arĩa magaacokio muoyo na meke maũndũ mega nĩ magaakenera muoyo tene na tene thĩinĩ wa thĩ.—Thoma Johana 5:28, 29.
5. Kũriũka gũtũrutaga atĩa igũrũ rĩgiĩ Jehova?
Nĩ gũkaahoteka andũ mariũkio tondũ Ngai nĩ aatũmire Mũriũ wake arute muoyo wake nĩ ũndũ witũ. Kwoguo kũriũka gũtũrutaga ũrĩa Jehova akoragwo na wendo na wega mũingĩ. Rĩrĩa akuũ magaacokio muoyo-rĩ, wee wĩriragĩria mũno gũkoona ũ?—Thoma Johana 3:16; Aroma 6:23.
Wĩrute Makĩria
Bibilia Ĩrutanaga Atĩa Kũna?
Akuũ Marĩ Kũ?
Wĩrute ũrĩa Bibilia yugaga igũrũ rĩgiĩ kũrĩa akuũ marĩ na kĩrĩa gĩtũmaga andũ makue.
Bibilia Ĩrutanaga Atĩa Kũna?
Kĩĩrĩgĩrĩro kĩa Ma Harĩ Endwa Aku Arĩa Makuĩte
Hihi nĩ ũrĩ wakuĩrũo nĩ mũndũ wendete? Nĩ ũkamuona rĩngĩ hihi? Wĩrute ũrĩa Bibilia ĩrutanaga igũrũ rĩgiĩ ũriũkio.
Bibilia Ĩrutanaga Atĩa Kũna?
Ũrĩa Ciũmbe cia Roho Ihutagia Ũtũũro Witũ
Bibilia nĩ yarĩtie ũhoro wa araika o na wa ndaimono. Hihi nĩ kũrĩ ciũmbe cia roho? Nĩ ihutagia ũtũũro waku?
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn